CELEX: C2005/205/51
Language: fi
Date: 2005-08-20 00:00:00
Title: Asia T-226/05: Dimitra Lantzonin 14.6.2005 Euroopan yhteisöjen tuomioistuinta vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/28
            
         Dimitra Lantzonin 14.6.2005 Euroopan yhteisöjen tuomioistuinta vastaan nostama kanne
   (Asia T-226/05)
   (2005/C 205/51)
   Oikeudenkäyntikieli: ranska
   Dimitra Lantzoni, kotipaikka Luxemburg, on nostanut 14.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen tuomioistuinta vastaan. Kantajan edustajana on asianajaja Michèle Bouché.
   Kantaja vaatii, että ensimmäisen oikeusasteen tuomioistuin
   
               —
            
            
               velvoittaa yhteisöjen tuomioistuimen maksamaan 50 000 euroa korvaukseksi henkisestä kärsimyksestä, jota kantajalle on aiheutunut niistä vakavista sääntöjenvastaisuuksista, jotka ovat johtaneet hänen urakehityksensä pysähtymiseen
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on yhteisöjen tuomioistuimen virkamies, vaati 3.6.2004 korvausta siitä aineellisesta vahingosta ja siitä henkisestä kärsimyksestä, jotka hän väittää itselleen aiheutuneen urakehityksensä pysähtymisestä sen jälkeen, kun vuonna 2000 otettiin käyttöön uusi ylennysjärjestelmä. Koska tämä vaatimus ja kantajan tekemä valitus hylättiin, kantaja nosti tämän kanteen. Vaatimustensa tueksi kantaja väittää, että hänen urakehityksensä on pysähtynyt ja että hänelle on aiheutunut aineellista vahinkoa ja henkistä kärsimystä niiden vakavien ja toistuvien sääntöjenvastaisuuksien ja laiminlyöntien takia, joihin yhteisöjen tuomioistuimen hallinto on hänen mukaansa syyllistynyt sekä arviointikertomusten että niiden perusteella myönnettyjen ylennyspisteiden osalta.